REGULAMENT DE PARTICIPARE

LA CONCURSUL ONLINE **LINGUAFEST X**

Perioada: **28 iunie 2021 – 30 septembrie 2021**

**SECȚIUNEA 1. ORGANIZATORUL CONCURSULUI**

1.1. Concursul **online „LinguaFEST X”** este organizat de Reprezentanța Comisiei Europene în România, cu sediul în București, str. Vasile Lascăr, nr. 31, în parteneriat cu Agenția Națională pentru Programe Comunitare în Domeniul Educației și Formării Profesionale - ANPCDEFP (implementează Programul Erasmus+ și Corpul European de Solidaritate ale Uniunii Europene) cu sediul în ANPCDEFP, Splaiul Independenței, nr. 313,Biblioteca Centrală a Universității "Politehnica" București, etajul 1, Sector 6, cod 060042, denumite împreună în continuare „Organizatorul”.

# 1.2. Concursul online „LinguaFEST X” este organizat cu ocazia Zilei Europene a Limbilor. Începând cu anul 2001, ziua de 26 septembrie este dedicată celebrării limbilor europene. Europa este posesoarea unei adevărate bogății lingvistice: 24 de limbi oficiale și peste 60 de comunități autohtone care vorbesc o limbă regională sau minoritară, fără să menționăm limbile vorbite de cetățenii provenind din alte țări și de pe alte continente. Tocmai pentru a atrage atenția asupra acestei imense bogății lingvistice, Uniunea Europeană și Consiliul Europei au lansat, în 2001, inițiativa Anului European al Limbilor. Din această inițiativă a luat naștere Ziua Europeană a Limbilor. Obiectivele sale sunt: sensibilizarea publicului față de plurilingvism în Europa, cultivarea diversității culturale și lingvistice și încurajarea învățării limbilor străine de către toți europenii, la școală sau în afara acesteia. Promovarea învățării limbilor străine și a diversității lingvistice este, așadar, unul dintre obiectivele specifice ale programului Erasmus+ și ale Comisiei Europene.

1.3. Concursul se va derula cu respectarea prevederilor prezentului Regulament care este obligatoriu pentru toți participanții. Organizatorul își rezervă dreptul de a modifica prezentul Regulament sau de a prelungi perioada Concursului pe parcursul derulării acestuia, dar nu înainte de a modifica prezentul Regulament și de a anunța acest lucru public prin accesarea paginii web <https://romania.representation.ec.europa.eu/stiri-evenimente-si-resurse-pentru-presa/evenimente_ro>

1.4. Orice modificare adusă prezentului Regulament va face obiectul unui act adițional. Atât Regulamentul, cât și eventualele acte adiționale prin care va fi modificat vor fi disponibile în mod gratuit oricărei persoane interesate și se vor găsi la sediul Organizatorului din București, putând fi obținute ca urmare a transmiterii unei solicitări scrise datate și semnate sau în format electronic prin accesarea paginii web <https://romania.representation.ec.europa.eu/stiri-evenimente-si-resurse-pentru-presa/evenimente_ro> .

1.5. Nicio modificare nu poate produce efecte retroactive și toți participanții înregistrați până la momentul modificării vor beneficia de drepturile deja obținute. Orice astfel de modificare adusă, inclusiv prelungirea sau reducerea duratei concursului, va fi supusă procedurii de autentificare de către un notar public și va face parte integrantă din Regulament. Modificările produc efecte în termen de o zi de la data autentificării actului adițional.

**SECȚIUNEA 2. DURATA CONCURSULUI ȘI ARIA DE DESFĂȘURARE**

Concursul online este organizat la nivel național (România) și se desfășoară în perioada: **28 iunie 2021 – 30 septembrie 2021**, în conformitate cu prevederile prezentului Regulament.

**SECȚIUNEA 3. DREPT DE PARTICIPARE**

3.1. La acest Concurs pot participa **elevii care au 10 ani împliniți la data de 1 iunie 2021 și nu vor împlini 16 ani până la data de 30 septembrie 2021**, de naționalitate română sau aparținând minorităților naționale cu domiciliul stabil în România, care acceptă condițiile prezentului Regulament.

3.2. Pot participa la Concurs și copiii care au cel puțin un părinte de origine română, stabiliți în alte state membre ale Uniunii Europene, care îndeplinesc condițiile de vârstă specificate la articolul 3.1 și care acceptă condițiile prezentului Regulament.

3.3. Nu pot participa la acest Concurs **rudele de gradul întâi (copii)** ai angajaților, colaboratorilor sau personalului subcontractat ai Organizatorului și ai celorlalte companii implicate în organizarea și derularea Concursului.

3.3. În cazul în care câștigătorul unui premiu este o persoană lipsită de capacitate de exercițiu, aceasta este îndreptățită să intre în posesia premiului numai prin intermediul tutorelui (părintelui), incluzând semnarea de către tutore a unei declarații, dacă este cazul, potrivit legii, prin care Organizatorul este absolvit de orice răspundere decurgând din acordarea premiului respectiv, precum și de plată oricăror daune sau pretenții de orice natură, legate de premiul și de participarea persoanei respective la acest concurs.

**SECȚIUNEA 4. MECANISMUL PARTICIPĂRII LA CONCURS**

4.1. Pentru a intra în concurs, participanții trebuie să parcurgă pașii de mai jos :

* să înregistreze un videoclip cu durata cuprinsă între 1 și maximum 2 minute pe parcursul cărora să răspundă la următoarele întrebări:
  1. **În ce limbă crezi că vei lucra peste 10 ani-15 ani?**
  2. **Din ce țări crezi că vor fi colegii tăi de muncă?**
  3. **Ai vrea să studiezi sau să muncești în altă țară? Dacă da, unde și de ce?**
* videoclipul va trebui filmat pe verticală (în format „portrait“) cu telefonul;
* în videoclip va apărea participantul la concurs iar înregistrarea va cuprinde răspunsurile sale la întrebările de mai sus;
* se poate trimite o înregistrare cu răspunsurile la toate cele 3 întrebări sau 3 înregistrări separate, caz în care fișierele se vor denumi astfel: 1\_nume\_și\_prenume\_concurent, 2\_nume\_și\_prenume\_concurent, 3\_nume\_și\_prenume\_concurent, corespunzând fiecăreia dintre cele 3 întrebări;
* limba utilizată va fi limba română;
* înregistrările vor fi trimise, până pe **1 august 2021 (inclusiv),** ca atașamente într-un email la adresa [**linguafest.ro@gmail.com**](mailto:linguafest.ro@gmail.com) care va mai include și:
  + fotografie/scan după acordul semnat de părinte/tutorele legal – vezi Anexa 1 la Regulament; (acordul parental se va completa cu MAJUSCULE)

4.2. În vederea selectării, de către reprezentanții Organizatorului (câte un reprezentant din fiecare entitate organizatoare), a videoclipurilor care vor forma colajul video final de cca 4 minute (maximum 10 filmulețe) care va forma clipul evenimentului online LinguaFEST X, se va ține cont de următoarele criterii: calitatea mesajului (conținut relevant, limbaj, seriozitate, creativitate) și a înregistrării (sunet, imagine, încadrare în timpul alocat).

4.3. Colajul susmenționat format din maximum 10 videoclipuri selectate și montate integral sau parțial va fi difuzat pe pagina de Facebook a evenimentului LinguaFest X dedicat Zilei Europene a Limbilor, în perioada 26-30 septembrie 2021. Videoclipul final va rămâne disponibil pe canalele de comunicare ale Organizatorului și va fi prezentat în evenimente care urmăresc promovarea educației, în general, și a educației lingvistice, în special.

4.4. Participanții/realizatorii videoclipurilor selectate să facă parte din colajul video final vor câștiga unul dintre premiile detaliate la secțiunea 5 din prezentul Regulament.

4.5. În cadrul Concursului, un participant poate câștiga maximum 1 premiu.

**SECȚIUNEA 5. PREMIILE OFERITE ÎN CONCURS**

5.1. În cadrul prezentului Concurs, fiecare participant al cărui filmuleț va fi selectat să facă parte din colajul video final va câștiga un premiu care va consta în:

* + un tricou personalizat cu valoarea unitară de 13 euro/buc (TVA inclusă);
  + o șapcă personalizată cu valoarea unitară de 5 euro/buc (TVA inclusă);
  + un pix/creion personalizat cu valoarea unitară de 2 euro/buc (TVA inclusă);
  + ochelari de soare personalizați cu valoarea unitară de 7 euro/buc (TVA inclusă);
  + obiecte promoționale Erasmus+ în valoare de unitară de 23 euro/pachet (TVA inclusă).

5.2. Valoarea maximă totală comercială a premiilor oferite în cadrul Concursului este de maximum 500 euro (TVA inclusă).

5.3. În cadrul acestui Concurs nu se permite acordarea contravalorii în bani a premiului sau schimbarea acestuia cu alte bunuri și/sau servicii. Câștigătorii sunt singurii beneficiari ai premiilor, neputând transfera dreptul lui către alte persoane. Premiile din imaginile de pe materialele de prezentare ale concursului sunt cu titlu exemplificativ.

5.4. Numele și prenumele câștigătorilor vor fi publicate, odată cu difuzarea colajului, pe pagina de Facebook a evenimentului LinguaFEST X.

5.5. Organizatorul va acorda un maxim de 10 premii în cadrul Concursului.

5.6. Participanții ale căror videoclipuri nu vor fi selectate să facă parte din colajul video final pot primi, la cerere, pe email, un certificat de participare la LinguaFEST X din partea Comisiei Europene. Cererile trebuie trimise pe adresa [linguafest.ro@gmail.com](mailto:linguafest.ro@gmail.com). Certificatele se vor primi în termen de 30 de zile de la transmiterea cererii.

5.7. Participanților declarați câștigători li se va solicita numărul de telefon pentru finalizarea operațiunilor legate de intrarea acestora în posesia premiilor câștigate.

**SECȚIUNEA 6. REVENDICAREA, VALIDAREA ȘI ACORDAREA PREMIILOR**

6.1. Anunțarea posibililor câștigători se va face în termen de maxim 7 zile lucrătoare de la data finalizării colajului, de către un reprezentant al Organizatorului, pe email și la numerele de telefon transmise ulterior. Aceștia vor fi informați în legătură cu premiul câștigat și procedura de validare.

6.2. Dacă, din motive independente de voința Organizatorului, posibilul câștigător nu poate fi contactat în condițiile stabilite (nu răspunde la e-mailuri și nu transmite numărul de telefon sau are telefonul închis/ nu răspunde la nici unul dintre apeluri/ numărul de telefon nu este alocat/nu și-a dat acordul de prelucrare a datelor cu caracter personal), premiul respectiv nu va mai fi acordat în cadrul acestui concurs.

6.3. În urma validării telefonice, potențialii câștigători vor trebui să confirme participarea la concurs și să transmită datele pentru expedierea prin poștă a premiului.

6.5. Premiile vor fi expediate prin curier rapid.

**SECȚIUNEA 7. TAXE ȘI IMPOZITE**

7.1. Organizatorul se obligă să calculeze, să rețină și să vireze orice eventual impozit datorat pentru premiile acordate câștigătorilor în conformitate cu legislația în vigoare privind impozitul pe venit, orice alte obligații de natură fiscală sau de orice altă natură, în legătură cu premiul sau cu intrarea în posesia acestuia, fiind în sarcina exclusivă a câștigătorului.

7.2. Organizatorul Concursului nu este răspunzător de plata altor taxe sau a altor obligații financiare/fiscale legate de premiul oferit,  acestea fiind în sarcina persoanei câștigătoare, cu excepția impozitului datorat conform prevederilor cuprinse în Impozitul pe venit din Codul Fiscal, cu modificările și completările ulterioare, pentru veniturile în bani obținute din concurs, impozit pe care Organizatorul, prin intermediul Agenției/Agenția, se obligă să-l calculeze, rețină și vireze conform legislației aplicabile.

**SECȚIUNEA 8. REGULAMENTUL CONCURSULUI**

8.1. Regulamentul oficial al Concursului și eventualele acte adiționale prin care va fi modificat sunt disponibile în mod gratuit oricărui solicitant pe întreaga durată a concursului, în oricare dintre următoarele modalități:

* + în format electronic, prin accesarea paginii web: https://romania.representation.ec.europa.eu/stiri-evenimente-si-resurse-pentru-presa/evenimente\_ro
  + în format fizic printr-o cerere scrisă adresată Organizatorului;

8.2. Participarea la acest Concurs implică obligativitatea respectării tuturor prevederilor prezentului Regulament. Prin participarea la acest concurs, participanții declară că au luat la cunoștință, respectă și se conformează tuturor prevederilor, termenilor și condițiilor prezentului Regulament pe care le acceptă ca atare.

8.3. Participarea la acest Concurs presupune cunoașterea și acceptarea integrală, expresă și neechivocă a prezentului Regulament.

8.4. Participanții care au pierdut calitatea de potențiali câștigători sau de câștigători nu au dreptul să solicite prin niciun alt mijloc atribuirea de premii.

8.5. Eventualele contestații vor fi luate în considerare pe perioada Concursului și timp de 10 (zece) zile după încheierea evenimentului LinguaFEST X, la 30 septembrie 2021. Orice contestații făcute sau sosite după această dată nu vor fi luate în considerare.

**SECȚIUNEA 9. LITIGII**

Eventualele litigii apărute între Organizator și participanții la prezentul Concurs se vor rezolva pe cale amiabilă sau în cazul în care aceasta nu va fi posibilă, litigiile vor fi soluționate de instanțele judecătorești române competente din București.

**SECȚIUNEA 10. PRELUCRAREA ȘI PROTECȚIA DATELOR PERSONALE**

10.1. Prin prezentul Regulament Oficial, Organizatorul Concursului se obligă să respecte prevederile:

* Regulamentului (UE) 2016/679 al Parlamentului European și al Consiliului Uniunii Europene din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor, în continuare „GDPR”);
* Ordonanței de Guvern nr. 99/2000 privind comercializarea produselor și serviciilor de piață, republicată, cu modificările și completările ulterioare;
* Legii 227/2015 privind Codul Fiscal cu modificările și completările ulterioare;
* Codului Civil român, precum și a tuturor actelor normative în vigoare care se aplică derulării acestui concurs.

10.2. Prin înscrierea în Concurs, Participanții sunt de acord cu toate prevederile Regulamentului și se obligă să le respecte ca atare, înțelegând pe deplin toate efectele acestora. Drept urmare, în cazul în care vor câștiga, participanții acceptă că, pentru îndeplinirea de către Organizator a obligațiilor impuse de art. 42, alin. (2) din Ordonanța de Guvern nr. 99/2000, numele acestora și premiul câștigat vor fi făcute publice în condițiile menționate mai sus în prezentul Regulament. Aceste informații vor fi menținute atâta vreme cât este necesar pentru ca participanții să formuleze contestații, în condițiile art. 8.5 de mai sus.

10.3. Înscrierea în Concurs, derularea și efectele acesteia implică colectarea și prelucrarea de date cu caracter personal. Datele personale care se colectează sunt: numele și prenumele copilului, numele și prenumele părintelui/tutorelui, localitatea de domiciliu, e-mail-ul părintelui, semnătura părintelui/tutorelui, imaginea (fotografiată și filmată) a copilului.

10.4. Operatorul datelor personale (denumit în continuare „Operatorul”) enumerate la art. 10.3 de mai sus este Agenția Națională pentru Programe Comunitare în Domeniul Educației și Formării Profesionale - ANPCDEFP, cu sediul în București..., care colectează și prelucrează aceste date.

10.5. Scopul colectării și prelucrării datelor personale menționate la art. 10.3 de mai sus îl reprezintă: înscrierea în Concurs, derularea Concursului, validarea câștigătorului, atribuirea premiului, înmânarea premiului (direct sau prin curier rapid), beneficierea de premiul câștigat, soluționarea eventualelor reclamații referitoare la derularea Concurs, formulate conform prevederilor din prezentul Regulament, precum și îndeplinirea de către Organizator a obligațiilor prevăzute de legislația în vigoare.

10.6. Temeiul juridic al colectării și prelucrării datelor personale menționate la 10.3 de mai sus îl constituie concursului adresat de către Organizator publicului larg, acceptată de către participanți prin înscrierea voluntară, iar temeiul legal îl reprezintă art. 6 alin. (1), literele a) și c) din GDPR.

10.7. În afară de Operator și de Organizator există și alte categorii de destinatari ai datelor cu caracter personal colectate în virtutea Concursului: TNT (expediția premiului) și Brandart SRL (prelucrarea fișierelor video pentru videoclipul final al evenimentului).

10.8. Datele cu caracter personal ale Participanților vor fi păstrate exclusiv pe durata Concursului, urmând ca acestea să fie șterse din bazele de date ale Operatorului și ale celorlalte entități implicate după finalizarea Concursului dar nu mai târziu de 31 decembrie 2021, cu excepția cazurilor în care pentru îndeplinirea unor obligații legale, a unor interese legitime ale Organizatorului sunt necesare durate mai mari de păstrare. Ulterior, datele cu caracter personal ale Participanților vor fi șterse din sistemele și evidențele Operatorului și/sau se vor lua măsuri pentru a le anonimiza, astfel încât identificarea Participanților în baza acestora să nu mai fie posibilă. Datele cu privire la câștigători, colectate în virtutea prezentului Concurs sunt stocate de Operator pentru o perioadă care nu va depăși prevederile impuse de legislația în domeniu, luându-se ca reper maxim termenul general de prescripție de 3 ani (art. 2.517 Cod Civil), iar în cazul datelor necesare pentru evidențele contabile, 10 ani de la data încheierii exercițiului financiar în cursul căruia au fost întocmite potrivit legislației contabile în vigoare. Furnizarea de date cu caracter personal efectuată în virtutea prezentului Concurs reprezintă o obligație contractuală (contractul, în acest caz, fiind reprezentat de relația dintre Organizator și participant ca urmare a înscrierii voluntare a acestuia în Concurs), participantul fiind obligat să furnizeze datele personale întocmai pentru a putea participa la Concurs, dar și o obligație legală, Organizatorul fiind obligat să solicite date personale pentru a respecta obligațiile impuse de legislația în vigoare (cum ar fi, dar fără a se limita la Codul Fiscal din 2015, Legea contabilității nr. 82/1991, O.G. 99/2000 privind comercializarea produselor și serviciilor de piață). În cazul nerespectării acestor obligații contractuale și legale, persoanele doritoare nu se vor putea înscrie în concurs și nu vor putea beneficia de premiile puse în joc.

10.9. Mai jos sunt descrise, pe scurt, drepturile pe care GDPR le conferă Participanților și câștigătorilor, în calitate de persoane vizate (“Persoanele Vizate”):

**A. Dreptul de acces la date**

(1) Orice Persoană Vizată are dreptul de a obține de la Operator confirmarea faptului că datele care o privesc sunt sau nu sunt prelucrate de către acesta. Obținerea confirmării se face în baza unei cereri scrise, datate și semnate, adresate Operatorului, trimise la adresa [cornel.craus@anpcdefp.ro](mailto:cornel.craus@anpcdefp.ro).

(2) Persoana Vizată are drept de acces la următoarele informații:

(a) scopurile prelucrării;

(b) categoriile de date cu caracter personal vizate;

(c) destinatarii sau categoriile de destinatari cărora datele cu caracter personal le-au fost sau urmează să le fie divulgate, în special destinatari din țări terțe sau organizații internaționale;

(d) acolo unde este posibil, perioada pentru care se preconizează că vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă;

(h) existența unui proces decizional automatizat incluzând crearea de profiluri, menționat la articolul 22, alineatele (1) și (4) din GDPR, precum și, cel puțin în cazurile respective, informații pertinente privind logica utilizată și privind importanța și consecințele preconizate ale unei astfel de prelucrări pentru Persoana Vizată.

(3) Operatorul furnizează gratuit o copie a datelor cu caracter personal care fac obiectul prelucrării. Pentru orice alte copii solicitate de Persoana Vizată, operatorul poate percepe o taxă rezonabilă, bazată pe costurile administrative. În cazul în care Persoana Vizată introduce cererea în format electronic și cu excepția cazului în care Persoana Vizată solicită un alt format, informațiile sunt furnizate într-un format electronic utilizat în mod curent.

B. Dreptul la rectificare: se referă la corectarea, fără întârzieri nejustificate, de către Operator a datelor cu caracter personal inexacte care o privesc pe Persoana Vizată. Persoanele Vizate au dreptul de a completa sau corecta datele cu caracter personal incomplete, inclusiv prin intermediul unei declarații suplimentare.

C. Dreptul la ștergerea datelor ("dreptul de a fi uitat"): Persoanele Vizate au dreptul de a solicita Operatorului ștergerea datelor cu caracter personal, fără întârzieri nejustificate, în cazul în care se aplică unul dintre următoarele motive:

(i) datele cu caracter personal nu mai sunt necesare pentru îndeplinirea scopurilor pentru care au fost colectate sau prelucrate;

(ii) Persoana Vizată își retrage consimțământul și nu există niciun alt temei juridic pentru prelucrare;

(iii) Persoana Vizată se opune prelucrării și nu există motive legitime care să prevaleze;

(iv) datele cu caracter personal au fost prelucrate ilegal;

(v) datele cu caracter personal trebuie șterse pentru respectarea unei obligații legale.

D. Dreptul la restricționarea prelucrării poate fi exercitat în următoarele cazuri:

(i) Persoana Vizată contestă exactitatea datelor, pe o perioadă care permite Operatorului verificarea corectitudinii datelor;

(ii) prelucrarea este ilegala, iar Persoana Vizată se opune ștergerii datelor cu caracter personal, solicitând în schimb restricționarea;

(iii) Operatorul nu mai are nevoie de datele cu caracter personal în scopul prelucrării, dar persoana i le solicită pentru constatarea, exercitarea sau apărarea unui drept în instanță;

(iv) Persoana Vizată s-a opus prelucrării pentru intervalul de timp în care se verifică dacă drepturile legitime ale Operatorului prevalează asupra celor ale persoanei respective.

În cazurile de mai sus, datele respective vor fi marcate și pot fi prelucrate de Operator doar în anumite scopuri.

E. Dreptul la portabilitatea datelor: În cazul în care pe parcursul derulării concursului și a efectelor acesteia Organizatorul se schimbă, Persoana Vizată are dreptul de a primi datele cu caracter personal care o privesc și pe care le-a transmis Operatorului inițial într-un mod structurat, utilizat în mod curent și care poate fi citit automat și are dreptul de a solicita transmiterea directă a acestor date noului organizator, fără obstacole din partea Organizatorului inițial.

F. Procesul decizional individual automatizat, inclusiv crearea de profiluri: Persoana Vizată are dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, care produce efecte juridice care o privesc sau o afectează în mod similar într-o măsură semnificativă. Cele menționare anterior nu se aplică dacă prelucrarea automată este necesară încheierii sau executării unui contract cu Organizatorul, dacă Organizatorul are o autorizație în acest sens și dacă persoana vizată și-a dat consimțământul în mod explicit.

G. Dreptul de a obiecta: Dreptul de a obiecta, pe motive legate de situația particulară a Persoanei Vizate în orice moment, față de prelucrarea datelor cu caracter personal ale acesteia. În cazul exercitării obiecțiunii la prelucrare, datele cu caracter personal ale Persoanei Vizate care formulează obiecțiunea nu vor mai fi prelucrate. Exercitarea acestui drept nu presupune niciun cost. Acest drept poate fi invalidat în special dacă prelucrarea datelor cu caracter personal este necesară pentru formalitățile aferente îndeplinirii unor obligații legale sau contractuale de către Operator..

H. Dreptul de a formula plângere: Dreptul de a formula o plângere la Autoritatea Națională de Supraveghere a Prelucrării Datelor cu Caracter Personal în legătură cu aspecte legate de prelucrarea datelor cu caracter personal de către Operator și/sau celelalte entități implicate.

10.10. Toate drepturile enumerate mai sus se exercită prin transmiterea unei cereri scrise, datate și semnate, la sediul Operatorului menționat la punctul 10.4, sau la adresa de e-mail cornel.craus@anpcdefp.ro.

**SECȚIUNEA 11. ÎNCETAREA CONCURSULUI**

11.1. Prezentul concurs poate înceta în cazul apariției unui eveniment ce constituie forță majoră conform legislației în vigoare sau în cazul schimbării cadrului legislativ, astfel încât organizarea și desfășurarea concursului să presupună mărirea bugetului alocat acestui proiect.

11.2. Dacă o situație de forță majoră și/sau caz fortuit, inclusiv imposibilitatea Organizatorului din motive independente de voința sa, împiedică sau întârzie total sau parțial executarea Regulamentului Oficial și continuarea concursului, Organizatorul va fi exonerat de răspunderea privind îndeplinirea obligațiilor sale pentru perioada în care această îndeplinire va fi împiedicată sau întârziată, conform art. 1.351 - 1.354 din Noul Cod Civil. Organizatorul, dacă invocă forța majoră și/sau caz fortuit, este obligat să comunice participanților concursului, în termen de 5 zile lucrătoare de la apariția cazului de forță majoră.

**SECȚIUNEA 12. CLAUZE DIVERSE**

12.1. Dreptul de proprietate asupra premiului aparține în exclusivitate câștigătorului care îndeplinește condițiile impuse de Regulament. Organizatorul nu își asumă responsabilitatea pentru:

* Înregistrările trimise în afara perioadei concursului;
* Înscrierile care nu conțin toate informațiile obligatorii în vederea contactării și atribuirii premiului;
* Imposibilitatea unui câștigător de a beneficia de premiu din motive ce nu țin de Organizator;
* Situațiile în care e-mail-ul nu poate fi identificat și ca atare Organizatorul nu va putea contacta participanții la concurs;

12.2. Organizatorul își rezervă dreptul de a verifica și monitoriza modul în care se desfășoară înscrierile în concurs. În cazul în care se observă anumite tentative de fraudă înscrierile respective vor fi anulate.

12.3. Organizatorul își rezervă dreptul de a exclude definitiv orice persoană participantă în concurs care, prin comportamentul fraudulos, afectează bunul mers al concursului.

12.4. Organizatorul este îndreptățit să ia toate măsurile necesare în caz de tentativă de fraudă a tombolei, abuz sau orice alte tentative care ar putea afecta imaginea sau costurile acestui Concurs. Orice intenție de influențare a rezultatelor Concursului va avea ca rezultat eliminarea din concurs.

12.5. Organizatorul este absolvit de orice răspundere pentru toate prejudiciile suferite de către câștigător și/sau de către persoanele care îl reprezintă legal în legătură cu premiul câștigat.

Organizator, Organizator,

Reprezentanța Comisiei Europene în România, A.N.P.C.D.E.F.P.

**Anexa 1**

**Acord pentru prelucrarea datelor cu caracter personal și de transmitere, prelucrare și consultare a informațiilor**

Subsemnatul/a............................................................................................... cu domiciliul/reședința în ..........................................................................................................................................., în calitate de părinte/reprezentat legal al minorului .................................................................. născut[[1]](#footnote-1) pe data de ………........ , cunoscând că falsul în declarații este pedepsit de legea penală, conform prevederilor articolului 326 din Codul Penal, **îmi exprim în mod expres consimțământul** cu privire la prelucrarea datelor mele personale și ale copilului meu minor, conform Regulamentului (UE) 16/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de către Organizatorul Concursului LinguaFest X.

Datele cu caracter personal prelucrate sunt: numele și prenumele copilului, localitatea de domiciliu, e-mail-ul părintelui, numele și prenumele părintelui/tutorelui, imagine copil. Aceste date sunt colectate și prelucrate pentru organizarea Concursului LinguaFest X. Aceste date vor fi șterse din bazele de date ale Organizatorului și ale celorlalte entități implicate până pe 31.12.2021, cel mai târziu.

Prenumele copilului declarat câștigător, vârsta și localitatea sa de domiciliu vor apărea în produsul video final, care va rămâne afișat și disponibil pe site-ul Organizatorului, pe paginile de Facebook și pe canalul de Youtube al acestuia (vezi și Art. 4.3), cu scopul promovării educației lingvistice și al motivării copiilor să-și lărgească accesul spre alte limbi și culturi.

Declar că mi s-au adus la cunoștință toate drepturile mele prevăzute în Regulamentul (UE) 16/679, cât și măsurile luate de către Organizator cu privire la confidențialitatea și securitatea datelor procesate.

De asemenea, sunt de acord cu transmiterea datelor cu caracter personal către terți și autoritățile statului conform Regulamentului (UE) și legislației în vigoare.

Subsemnatul, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că, înainte de semnarea declarației, am citit personal conținutul acesteia, și am constatat că aceasta corespunde voinței mele, drept pentru care semnez mai jos.

................................................................................

(Oraș/ zi/ luna/ an)

................................................................................

(Semnătura)

1. *este vorba despre data de naștere a participantului minor* [↑](#footnote-ref-1)